Na fleku z bajtlami
Bezma 2,5 prōmila alkoholu miała starka ôd dwōch małych synkōw. 55-letniŏ bytōmianka ôpitŏ zajmowała sie wnukami. Chopcy, co im je 3 i 5 lŏt trefiyli w rynce matki, kerŏ synōw ôstawiyła pod starce pod ôpiekã. Terŏz ô dalszym losie kobiyty uzdŏ prokuratōr. Grozi jij nawet do 5 lŏt heresztu.
Wczorej kole połednia do patrolu funkcjōnariuszy Wachy Miyjskij przi ulicy Kōnstytucyje podeszli miyszkańcy i poinformiyrowali, iże widzieli kobiytã z małymi dziyciami, kerŏ może być ôżartŏ. Patrol tyn po chwili trefiōł na kobiytã i dwōch synkōw. Funkcjōnariusze wyczuli ôd nij alkohol i zawołali policyjōnōw. Alkōmat pokŏzoł u 55-latki hned 2,5 promila alkoholu w ôrganiźmie. Szandarzi dowiedzieli sie, iże dwa synki to sōm synowie ôd cery ôd bytomianki. Na miyjscu ukŏzała sie matka ôd dzieci, kerŏ wziōnła je spod ôpieki ôżartyj starki. Terŏz 55-latka ôdpowiy przed prokuratorym. Grozić jij może nawet do 5 lŏt heresztu.
Fot. ilustracyjnŏ: KPP Cieszyn
szl_Latn szl_Latn szl_Latn kea_Latn